ISANDA LAUAS
Tere tulemast saatesse!
Mina olen Martti Ojares
ja mu tänane külaline on Jarno Ahonen.
Tere tulemast Jarno! - Tänan!
Sa sündisid pealinna piirkonnas, aga kolisid sealt üsna noorena ära.
Tean, et sündisid enneaegsena
ja sind ka ristiti kiiresti ning anti sulle su nimi.
Räägi natuke oma varjasest noorusest!
Sündisin Helsingis 1985. a.
Ma olin enneaegne.
Arstid ütlesid isale-emale, et olen suremas,
mistõttu mulle tuli kiiresti nimi panna.
Isa tahtis, et hauakivil oleks kirjas: "Jari poeg".
Nii ma selle nimeks saingi
ja ma olen rõõmus selle nime üle.
On tore, et mul oli armastav isa.
Millises peres sa sündisid ja kuidas su elu edasi läks?
Mu vanemad lahutasid, kui olin vist 2aastane.
Tean seda, et jäin emaga ja me kolisime Kaustisele.
Olin siis mingi 5aastane
ja sellest ajast pärinevad ka mu esimesed lapsepõlve mälestused.
Mu isa oli korralik inimene, aga mu ema on senini alkohoolik.
Kaustisel, kuhu kolisime, elas mu kasuisa,
kes oli ka viinalembeline.
Su peres oli tülisid ja lahinguid küllaga.
Nii see oli.
Emale meeldis isa koguaeg petta.
Hakkasin neid asju varjama.
Kuulsin erinevaid häälitsusi,
mis polnud just lapse kõrvadele mõeldud
ja eks see jättis ka teatud jälje sellele,
millisena naisi tookord nägin ja kõiki neid asju mõistsin.
Hakkasin neid asju varjama ega tahtnud isale neist rääkida.
Kui mulle sündis esimene vend, siis muutusin me peres üleliigseks.
Kasuisa kadus kui ka ära mu jaoks.
Vahel käisin küll Helsingis oma päris isa külastamas.
See oli tore aeg.
Ta oli usklik ja viis mind Saalemi kirikusse.
Aga mäletan ka, kui lennuk startis Vantaalt,
siis olin iga kord väga kurb, kui pidin minema tagasi Pohjanmaale.
Nii et, sinus tekkis hülgamise tõttu üks haav?
Said tunda nii armastust kui ka hülgamist.
Need olid need peamised põhjused,
mis panid sind otsima ellujäämisvõimalusi ja viise.
Ja selle kõige käigus tulid mängu umastid.
Kui hakkasin ise teed rajama,
püüdsin ka ise oma sisemisi valusid summutama.
Kõik see algas alkoholiga
ja mängu tulid ka seksuaalsuhted.
Arvasin noore inimesena, et seks tähendab armastust
ja ma omasin seda arusaama ikka pikka aega.
Tegelesin seksiga juba üsna noorelt, otsides seda kõikjalt.
Ka alkohol tuli üsna noorelt mängu.
Hakkasin 12aastaselt regulaarselt jooma.
13aastaselt hakkasin suitsetama kanepit ja hašišit.
Suitsetasin seda regulaarselt peaaegu iga päev.
Kust sa selleks kõigeks raha said?
Kuna mu isa maksis mulle elatist, siis sealt ma selle raha saingi.
See oli väga halb algus, millele järgnes veelgi halvem.
Jaa.
Juhtus nii, et ema jättis maha nii minu kui mu vennad
ja läks teise mehe juurde.
Nii et, ma jäin oma kasuisa hoole alla.
15aastaselt kolisin Kokkolasse kaubanduskooli õppima.
Sain oma korteri
ja hakkasin ise oma pesu pesema.
See polnud sugugi kõige parem algus.
Mäletan, et kui olin 16aastane, käisin Kaustisel me koeri vaatamas.
Kedagi polnud kodus.
Siis kuulsin naabrilt,
et kasuisal avastati vähk ja ta on haiglas.
Sõitsin taksoga tagasi Kokkolasse ja läksin kohe arsti jutule.
Ta rääkis, mida on tehtud.
Ütles, et veel vaid 2 nädalat ja kogu see lugu on läbi;
et nad ei saa enam midagi teha.
Samal ajal aga kirjutas mulle rahustid välja.
Ja sa olid taaskord hüljatud.
Olin jällegi üksi.
Mul polnud kedagi.
Sel puhul teadagi, kuhu võib kergesti sattuda -
kuritegelikku maailma.
Nendesse satub noorelt üsna kergesti.
Mul oli oma kamp ja elamispind.
Kokkolasse saabunud amfetamiini jagati minu korteris,
sest keegi ei osanud kahtlustada 16aastast poissi.
Sa tõusid kuritegelikus maailmas kõrgemale.
Sul olid sellised annid, mis sind seal edasi viisid.
Sul tõusis seetõttu ka elatustase.
Olin 17aastane, kui võlgade tõttu ühele inimesele kallale läksin
ja sattusin seetõttu politseijaoskonda.
Mind viidi politseist otse sotsiaalasutusse,
kus olin pool aastat
ja kus ei saanud juua ega uimasteid tarbida.
Kui taas välja sain, olin 17aastane.
Seejärel läksin taas kellelegi kallale,
mispeale mind viidi poiste kasvatuskodusse,
kus olin kuni 18eluaastani.
Mul olid Kokkolas ja Pohjanmaal head kontaktid.
Sattusin juba noorena suurematesse "mängudesse",
sest tegin alati nii nagu olin lubanud.
Kui ütlesin, et lähen kusagile, siis ka läksin
ja et kui ei lähe, siis ka ei läinud.
Tegin alati nii nagu ma ütlesin.
Taolise olemisega pääseb selles maailmas kaugele.
Kuid kas see pole ka nii,
et ühes selle "arengu" ja tiitlitega käib kaasas ka see,
et sa oled ka kõige selle vang?
See on tõesti nii, et mida rohkem sa sinna annad,
seda enam see sind endaga kaasa tõmbab.
Need inimesed pole rumalad, kes seda asja veavad.
Tahaks sult küsida...
Sa olid selles maailmas, kus olid mootorrattajõugud jne.
Olid seal headel positsioonidel.
Aga kas sa ikka teadsid, et sa oled kurja võimu all?
Teadsin.
Eriti teadsin seda peale usuletulekut.
Mul ei käinud kõik päris õpiku järgi,
mistõttu ka veel usuletuleku järel tõmbas kuri mind enda poole.
Kuid peale usuletulekut tekkis minus teatud patutunnetus,
nii et, kui ma midagi halba tegin,
mõjutas see mind teistmoodi, kui varem.
Sest kui olin varem midagi halba teinud,
ei tundnud ma midagi.
Ma isegi nautisin seda, et sain kellelegi halba teha,
mis oli iseenesest päris haige.
Seda on tõesti huvitav kuulda.
Sest olen ise mõelnud,
et inimesel on ju mingigi südametunnistus olemas,
aga tundub, et see siis paadub.
See paadub.
See paadub selles maailmas, kus kuri - kurat - ise valitseb.
See paadutab.
Kui õpid tasapisi igasugu asju nägema ja näed ka kohutavaid asju,
siis sa harjud nendega ära
ja need ei tundugi enam hulluna.
Sa tunned Soome olustikku üsna hästi.
Kuhu suunas on Soome kuritegevus
aastate ja aastakümnete jooksul arenenud?
Soome on tulnud Prantsusmaalt Subutex-nimeline aine.
See valitseb narkomaailma üsna tugevalt.
Amfetamiin on jäänud teisele kohale. Seda tarvitasin ka ise noorena.
Nüüd on Subutex, mille lõksu väga kergesti langetakse.
Teiseks on muundatud ained, mida saab netist tellida.
Need on sellised loteriimängud stiilis: kes esimesena testib ja kes sureb.
Nüüd pole enam mingeid reegleid
võrreldes ajaga, kui ise selles maailmas liikusin.
Tol ajal olid oma kindlad reeglid
ja kui neist kinni ei peetud, said tagajärgi omal nahal tunda.
Mul on selline arusaam,
et aina rohkem noori proovib uimasteid
ja jääb ka sõltuvusse neist.
Nii on.
Võiks öelda, et kergemaid aineid saab tänapäeval lihtsamalt kui alkoholi
Ja mitte ainult kergemaid.
Vaid kõik narkoained on noortele nii kergesti kättesaadavad,
et see on lihtsalt üle mõistuse!
Ja samas pole politseil ressursse saamaks see asi kontrolli alla.
Kuna rahvasaadikud ja parlament on need,
kes kõiki neid seadusi vastu võtavad.
siis teatud moel on liberaalne mõtteviis
läinud nii kaugele, et kõik on kui lubatud.
Kuna ameeriklased seadustasid kanepi kasutamise,
siis küllap tuleb ka Soome sellele tasapisi järgi.
Aga läheme nüüd selle hetke juurde, kus Jeesus su ellu tuli.
Tean ette, et see polnud sul mitte ootamatu ja kerge protsess.
Nagu Piibelgi ütleb, et usklik võib komistada 7 korda,
kuid ta tõuseb ometi jälle püsti.
Paistab, et sinu elu ongi läinud selle malli järgi.
Nii on.
Ma sain usklikuks 12 aastat tagasi.
Sellest on 12,5 aastat tagasi, kui andsin oma elu Jeesusele.
Olin punktis, kus polnud enam muid valikuid.
Piltlikult öeldes oli veel vaid see õlekõrs kasutamata.
Kogesin üsna tugevalt, kuidas Jeesus koputas ja sisse astus.
See oli võrratu kogemus.
Ja peale seda, kui midagi valesti tegin,
kogesin patutunnetust.
Sul oli ka üks kurb kogemus, kui sul lõualuu puruks löödi
ja sa haiglasse sattusid.
Räägi, mis juhtus?
Peale usuletulekut kohtasin üht Susannat.
Ma olin baaris, kus sattusin kaklusse.
Sain viga ja nägin hommikul, et mu lõualuu on puruks.
Nii läksime Susannaga kohe haiglasse,
kus sattusin kohe kirurgiaosakonda operatsioonile.
Mul on siin titaanplaat sees.
Olin seal loomulikult üksi.
Kord ärkasin kas peale operatsiooni või mingil muul ajal üles...
ma täpselt ei mäleta enam,
aga mu voodi jalutsis istus üks valge kaabuga isik.
Ta pale oli nii kirgas, et ma ei näinud ta näojoonigi.
Olen mõelnud, et see võis olla Jeesus.
Ma kartsin väga, sest ta pale oli nii kirgas
ja ta istus korraga minu voodil. Mõtlesin, et mis asi see veel on?
Kuid ta ütles: "Ära karda! Mul on sulle üks teadaanne.
Võta Susanna omale naiseks!
Susannast saab su naine ja su laste ema!"
Siis ta läks ära.
Mäletan seda kui eilset päeva, mistõttu see ei saanud olla uni.
Mõtlesin, et äkki see võis olla narkoosist tulenev hallutsinatsioon.
Kuid olles näinud elu jooksul erinevaid hallutsinatsioone,
ma tean, et need ei püsi meeles nagu eilne päev.
Siis jõudsingi järeldusele, et see oli ikka päris kõik.
Kui mõtlesin sellele, mida ta mul teha käskis -
võtta Susanna endale naiseks,
siis mõtlesin,
et kui Jumal on nüüd selle taga, siis Susanna ütleb ka "jah".
Läks 3 kuud ja ma võtsingi Susanna ära.
Tuligi jaatav vastus.
See oli su esimene konkreetne kogemus sellest,
et oma elu suunda peab muutma.
Just nii.
See on tore, et teid on nüüd mitu. Teil on nüüd 2 last.
Aga su elu polnud sugugi mitte puhas ja pilvitu
ja te paarisuhe sai ka proovile pandud.
Sest ega vastane ei taha ju kohe korraga tagasi tõmbuda.
Pean oma naist kiitma selle armastuse eest,
mille osaks olen saanud.
Ma pole seda kuidagimoodi ära teeninud.
Lapsepõlvest pärit haavad südames tingisid selle,
et ma ei osanud kedagi armastada.
Mul polnud tundeid ega midagi.
Narkoained olid ainsad, mida suutsin tunda.
Kuid umbes 3 aastat tagasi tegi Jumal mu südames midagi suurt.
Murdusin täielikult. Ma mäletan seda.
Sain täiega Püha Vaimuga täidetud.
Üks pastor palvetas mu eest. Kes, seda ma ei mäleta.
Ma tundsin Isa armastust. See oli nii tore kogemus.
Seejärel ma armusin oma naisesse.
See on olnud uskumatu, et olen julgenud armuda.
Oleks ma vaid seda juba varem kogenud!
Kuid lapsena sa ei kogenud ju mingit armastust. - Ei kogenud.
Kogesid vaid viha, hülgamist ja ärakasutamist.
Need haavad jäid su sisse ja see paranemine võttis aega.
Kuid Jeesus näitas ka,
et kui abiellute, siis Ta viib su sihtmärgini
ja täna te olete õnnelikus abielus.
Olete nüüd 4 aastat elanud Lohjal.
Jah.
Hetkel on meil 2 tütart ja koerakutsikas.
Elu on väga tore.
See on võrratu tunne, kui sul on naine ja pere,
võrreldes sellega, milline oli elu enne.
Nii et, kui õhtuti magama lähen,
panen igal õhtul käed risti
ja tänan Isa kõige eest, mida Ta on mulle andnud.
Teil on ka ühine teenistustöö. Räägi sellest.
Vabandust, olen hetkel pisut tundlik.
See on igati mõistetav,
sest see on sind nii sügavalt puudutanud.
Meil on Lohjal Wake Cafe.
See on selline noortekohvik linnakeskuses.
Mu naine alustas seda tööd,
nii et mul pole siin millegagi uhkeldada.
Naisele kuulub au selle eest,
et ta alustas tänavaevangelisatsiooniga.
Ta hakkas kohtuma noortega.
Kuna mu naisel on samasugune taust nagu minulgi,
suudame koos nende noortega suhelda ja olla.
Kui aga rääkida kohvikust
ja kõigest heast tööst, mis Lohjal selle kaudu toimub,
siis kogu see au kuulub mu naisele.
Ma olen olnud pigem taustategija, julgustades oma naist takka
ja aidates näiteks kaasa laste hoidmise kaudu,
et naine saaks osaleda selles teenimistöös.
Ütlesid, et Susannal oli sinuga sarnane elulugu -
et temagi oli seotud alkoholi ja uimastitega.
Kuid ta sai usklikuks enne seda, kui te esimest korda kohtusite.
Mis ma öelda tahan, on see,
et ta suutis sind palju paremini mõista kui ehk keegi teine,
kes polnud sellisest protsessist läbi käinud.
Kui Jumal oleks juhtinud mu juurde mõne teistsuguse naise,
siis too poleks minuga vastu pidanud.
See on selge, et see oli Jeesus, keda ma haiglas nägin.
Olen olnud väga halb oma naise vastu,
mistõttu see on ainult Jumala töö, et ta on jaksanud minuga toime tulla.
Täna aga räägite oma eluloost teistele.
Ja need inimesed, kes näevad te armastavaid nägusid,
olles ehk täna veel selle lõksus, kus teie kord olite,
siis te teate, mis tunne neil on
ja nemad näevad, kuhu te olete välja jõudnud.
Noortel on suured probleemid.
Need on hoopis teistsugused, kui minu noorusajal.
Kõigil on nii palju vaeva ja kõigi pered on katki.
Olukord on nii hull,
et pea kõik Lohja noored on kusagil raviasutustes arvel.
Igalühel on mingid jamad ja kõik nad saavad mingeid ravimeid.
Ma imestan, kuidas arstid annavad uimastavaidi ravimeid nii noortele -
15-16aastastele noortele!
See pole küll õige.
Neile tuleks läheneda hoopis teisel moel
ja see on see, mida me püüame teha.
Me kutsume neid oma kohvikusse ja saame seal nendega tuttavaks.
Oleme paljude noortega saanud nii lähedaseks,
et kui neil tekkib mingi probleem,
siis nad helistavad eelkõige meile kui oma vanematele.
Püüame aidata nii nagu oskame ja tavaliselt suudame päris palju.
Olen aru saanud, et teie kaudu on üsna paljudki noored
leidnud tee Jeesuse juurde.
Nii on.
Susanna teab muidugi paremini,
aga umbes 60 noort on saanud usklikuks
me kohviku kaudu.
60 noort - see on suur arv. Umbes üks bussitäis.
Jah.
Ja kui mõelda veel kõigile selle järelmõjudele
ja rahvamajanduslikule kokkuhoiule.
Just nii! Olen isegi sellele mõelnud.
Kui oleme seda kohvikut teinud, oleme teinud seda täitsa üksi.
Meid pole sisuliselt mitte keegi aidanud,
kui TV7 välja jätta, kes on olnud meile abiks
ja ma olen selle eest väga tänulik.
Aga miks linn ei mõista, et kui noortega õigel ajal tegeleda,
siis nad ei sattu vanglasse nagu mina sattusin
ega narkomaailma.
Lisaks jäävad ära igasugused haigused.
Noorteni peaks juba aegsasti jõudma ja me püüame selles osas aidata,
aga miks küll linn ei toeta meid selles?
See oleks väga suur kokkuhoid, mida võiks saavutada.
Kui noored ei peaks viibima enam ravil
ja saaks ära hoida nende narkomaailma sattumist,
kaasates neid hoopis tööellu.
Olen kuulnud midagi sellist,
et narkosõltuvusse sattunud ja hävingu teel olev inimene
läheb ühiskonnale maksma 5. miljonit eurot.
Kohe kindlasti.
Kui võtta 60 x 5 miljonit, siis see teeb 300. miljonit eurot.
Oleks ju õiglane, kui te saaks oma töö jaoks kasvõi pool miljonitki.
Just. Nii oleks kindlasti kergem jätkata.
Kuid samas usume, et kui me maksame selle, mis tarvis,
siis Jumal hoolitseb ka meie eest.
Meil on ka teine töö, kust saame oma leiva lauale.
Kanname kohviku eest hoolt omaenda rahade- ja jõuga,
mispeale Jumal on meid ka õnnistanud.
Kui keegi tahab me ettevõtmises kaasa lüüa, siis tere tulemast,
kuid me usume, et me kohvik on Jumala kätes
ja Tema peab ka hoolt me eest.
Lugesin kohalikust lehest, kus politsei väitis,
et neil pole ressursse püüda narkouimas inimesi.
Et kui keegi selline tänaval vastu tuleb
või ühistranspordis tuierdab,
siis nad saavad neid kinni pidada,
aga kõigeks muuks puuduvad neil ressursid. - Nii on.
Kui mõelda koolidele, kus õpetatakse evolutsiooni
ja seda, et Jumalat pole olemas,
siis kas mitte just selles ei peitu kõige eelpool mainitu juured?
Just nii.
Sellise õpetuse õpetamine on vastutustundetu.
Me oma laste suhtes on keeld peal - neile ei tohi selliseid asju õpetada.
Mitte midagi sellist ei tohi õpetada, mis on loomuvastane.
Kuidas aga saab mingi väike kogukond
valitseda Soome kooliõppe üle?
Täpselt samuti, nagu saatan valitseb narkomaailma,
nõnda valitseb ta kõige halva üle, mis üha enam maad võtab.
Me usklikud peaksime üheskoos astuma selle vastu
ühise vasturindena.
Unustama kõik oma õpetuslikud vaidlused
ja looma ühisrinde, minnes edasi.
Saatana mõjuvõim kasvab iga päevaga
ja kui me jääme lihtsalt mõtlema, jääme sellele kõigele ka jalgu.
Olen jälginud te kohviku tööd seal Lohjas,
kus te ei vaata, kas väljas on halb või hea ilm,
vaid te tegutsete ikkagi.
Kuidas olete kaasanud noori tänavatööle?
Noored on sellega päris hästi kaasa tulnud.
Oleme seda tööd nüüd üle aasta teinud
ja tunneme noori väga hästi.
Neist on saanud meile justkui pereliikmed.
Üks noor, kui tal polnud korterit, elas meil külalistetoas.
Ostsin talle riideid
ja kandsin ta eest hoolt otsekui oma poja eest.
Nüüd aga võiksid öelda vaatajatele,
mida Jumala Vaim su südamele annab.
Palvetagem noorte eest!
Panustagem oma ressursse sellesse töösse,
sest selles peitub meie tulevik.
Piiblis, Johannese 14:13 ütleb Jeesus:
"Mida te iganes palute minu nimel, seda ma teen."
See on see lause, mis on mul sügaval südames
ja ma tean, et see toimib.
Kui see lähtub siirast südamest, siis see palve suudab palju.
Ma tänan sind Jarno,
et rääkisid avameelselt elust, mida oled elanud.
Tunnen suurt rõõmu selle üle,
et Jeesus valitseb sinu ja su pere elus
ja et saate teha seda tööd
vaatamata vastase tugevale vastuseisule,
aga te ka teate, et Jeesus on võitnud saatana väe
ja sellest me rõõmutseme.
Õnnistusi sulle, su perele ja teie tööle! - Aitäh!
Kui soovid toetada Eesti TV7 tööd, helista 900 1777 (kõne hind 7 euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa